ട്രാന്‍സ്പോണ്ടര്‍ - വിക്കിപീഡിയ

# ട്രാന്‍സ്പോണ്ടര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കാനഡയിലെ ഒണ്ടാരിയോയില്‍ ടോള്‍ പിരിക്കാനുപയോഗിക്കുന്ന ഒരു ട്രാന്‍സ്പോണ്ടര്‍

ടെലി‌കമ്യൂണിക്കേഷന്‍ രംഗത്ത് ട്രാന്‍സ്പോണ്ടര്‍(Transponder) എന്ന പദം(Transmitter-responder എന്നതിന്റെ ചുരുക്കെഴുത്ത്. ചിലപ്പോള്‍ XPNDR,XPDR,TPDR എന്നൊക്കെയും ഉപയോഗിക്കാറുണ്ട്) ഉപയോഗിക്കുന്നത് പ്രധാനമായും മൂന്ന് അര്‍ഥത്തിലാണ്

- പൂര്‍ണ്ണമായും സ്വയം പ്രവര്‍ത്തിക്കുന്നതും സിഗ്നലുകളെ സ്വീകരിക്കാനും,ആമ്പ്ലിഫൈ ചെയ്യാനും, മറ്റൊരു ആവ്രൃത്തിയില്‍ സിഗ്നലിനെ വീണ്ടൂം പ്രസരണം ചെയ്യാനും കഴിവുള്ള ഒരു ഉപകരണത്തെ സൂചിപ്പിക്കാന്‍.
- പൂര്‍ണ്ണമായും സ്വയം പ്രവര്‍ത്തിക്കുന്നതും ഒരു പൂര്‍വ്വനിശ്ചിതമായ സിഗ്നല്‍ സ്വീകരിച്ച് മറുപടിയായി പൂര്‍വ്വ നിശ്ചിതമായ സന്ദേശം പ്രസരണം ചെയ്യാനും കഴിയുന്ന ഒരു ഉപകരണത്തെ സൂചിപ്പിക്കാന്‍.
- കൃത്യമായ ഇലക്ട്രോണിക് സന്ദേശങ്ങള്‍ക്ക് മറുപടിയായി ഒരു സിഗ്നല്‍ പുറപ്പെടുവിക്കാന്‍ കഴിയുന്ന ഒരു ട്രാന്‍സീവറിനെ സൂചിപ്പിക്കാന്‍.

## [തിരുത്തുക] ഉപഗ്രഹ വാര്‍ത്താവിനിമയ രംഗത്ത്

കൃത്രിമോപഗ്രഹങ്ങളുപയോഗിച്ചുള്ള വാര്‍ത്താവിനിമയ രംഗത്ത് ഉപഗ്രഹത്തിന്റെ ചാനലുകളെല്ലാം തന്നെ ഒരു ട്രാന്‍സീവര്‍, റിപ്പീറ്റര്‍ ജോടിയാണ്. അതിനാല്‍ ഉപഗ്രഹത്തിന്റെ ചാനലുകളെ ട്രാന്‍സ്പോണ്ടര്‍ എന്ന് പൊതുവേ വിളിക്കാറുണ്ട്. ഡിജിറ്റല്‍ വീഡിയോയുടേയും, ഡാറ്റാ കമ്പ്രഷന്റേയും, മള്‍ട്ടിപ്ലെക്സിങ്ങിന്റേയും സഹായത്താല്‍ ഒന്നിലധികം ഓഡിയോ,വീഡിയോ ചാനലുകള്‍ ഒരേ കാരിയര്‍ സിഗ്നലില്‍ കൂട്ടിച്ചേര്‍ത്ത് ഒരു ട്രാന്‍സ്പോണ്ടറിലൂടെ പക്ഷേപണം ചെയ്യാന്‍ സാധിക്കും. ഡിജിറ്റല്‍ സാങ്കേതിക വിദ്യയുടെ മുന്‍‌ഗാമിയായിരുന്ന അനലോഗ് വീഡിയോ സിഗ്നലുകള്‍ പ്രക്ഷേപണം ചെയ്യാനായി ഒരു ചാനലിന് ഒരു ട്രാന്‍സ്പോണ്ടര്‍ എന്ന രീതിയില്‍ ആവശ്യമായിരുന്നു. ഓഡിയോയ്ക്കും ട്രാ‍ന്‍സ്മിഷന്‍ ഐഡന്റിഫയര്‍ സിഗ്നലിനും വേണ്ടി സബ്‌കാരിയര്‍ സിഗ്നലുകളുമാണ് ഉപയോഗിക്കുന്നത്.

## [തിരുത്തുക] വ്യോമയാന രംഗത്ത്

മറ്റൊരുതരം ട്രാന്‍സ്പോണ്ടര്‍ കാണപ്പെടുന്നത് വ്യോമയാന രംഗത്ത് സെക്കണ്ടറി സര്‍വ്വയലന്‍സ് റഡാറുമായി ബന്ധപ്പെടാനുള്ള ഐഡന്റിഫിക്കേഷന്‍ ഫ്രണ്ട് സങ്കേതത്തിലാണ്. പ്രാഥമിക റഡാര്‍ കാര്യക്ഷമമായി പ്രവര്‍ത്തിക്കുന്നത് വളരെ വലിയതും പൂര്‍ണ്ണമായും ലോഹങ്ങള്‍ കൊണ്ട് നിര്‍മ്മിച്ചിട്ടുള്ള ആകാശയാനങ്ങളുടെ കാര്യത്തില്‍ മാത്രമാണ്. ചെറുതും സങ്കീര്‍ണ്ണമായ നിര്‍മ്മിതിയുള്ളതുമായ വിമാനങ്ങളുടെ കാര്യത്തില്‍ ഇവയുടെ പ്രവര്‍ത്തനം അത്ര സുഗമമല്ല. അതേപോലെ അവയുടെ പ്രവര്‍ത്തന വ്യാപ്തിയ്ക്ക് പരിമിതികളുമുണ്ട്. വാഹനങ്ങളോ, മലകളോ, മരങ്ങളോ, മഞ്ഞോ ഒക്കെ അവയുടെ പ്രവര്‍ത്തനത്തെ ബാധിക്കാറുണ്ട്. അതിലുപരി അവയ്ക്ക് വിമാനങ്ങളുടെ ഉയരവും കണ്ടുപിടിക്കാനാവില്ല. സെക്കണ്ടറി റഡാര്‍ ഈ പ്രശ്നങ്ങളെയെല്ലാം തരണം ചെയ്യുമെങ്കിലും അവയുടെ പ്രവര്‍ത്തനം വിമാനത്തില്‍ ഘടിപ്പിച്ചിട്ടുള്ള ഒരു ട്രാന്‍സ്പോണ്ടറിനെ ആശ്രയിച്ചാണ് നടക്കുന്നത്.

## [തിരുത്തുക] റോഡ് ഗതാഗത മേഖലയില്‍

പാലങ്ങളുടെയും, റോഡുകളുടെയുമൊക്കെ ടോള്‍ പിരിക്കാനായി വാഹനങ്ങളില്‍ ഒരു ആര്‍.എഫ്.ഐ.ഡി(RFID) ട്രാന്‍സ്പോണ്ടര്‍ ഘടിപ്പിക്കാറുണ്ട്. ഉദാഹരണത്തിന് അമേരിക്കന്‍ ഐക്യനാടുകളിലെ കിഴക്കന്‍ മേഖലയില്‍ ഉപയോഗിക്കുന്ന ഇസീപാസ്(E-ZPass) എന്ന സങ്കേതം ഇത്തരം ട്രാന്‍സ്പോണ്ടറുകള്‍ ഉപയോഗിക്കുന്നു.

## [തിരുത്തുക] ജലഗതാഗത മേഖലയില്‍

സോണാര്‍ ട്രാന്‍സ്പോണ്ടറുകള്‍ ഉപയോഗിച്ചാണ് അന്തര്‍വാഹിനികളിലും മറ്റും ദൂരമളക്കുന്നതും സ്ഥാന നിര്‍ണ്ണയം ചെയ്യുന്നതും.

## [തിരുത്തുക] അവലംബം

- ആംഗലേയ വിക്കിപീഡിയ ലേഖനം

Retrieved from "http://ml.wikipedia.org../../../%E0%B4%9F/%E0%B5%8D/%E0%B4%B0/%E0%B4%9F%E0%B5%8D%E0%B4%B0%E0%B4%BE%E0%B4%A8%E0%B5%8D%E2%80%8D%E0%B4%B8%E0%B5%8D%E0%B4%AA%E0%B5%8B%E0%B4%A3%E0%B5%8D%E0%B4%9F%E0%B4%B0%E0%B5%8D%E2%80%8D.html"

സൂചികകള്‍: ഉള്ളടക്കം | ടെലികമ്മ്യൂണിക്കേഷന്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- Dansk
- Deutsch
- Español
- Français
- Italiano
- Nederlands
- ‪Norsk (bokmål)‬
- 日本語
- Polski
- Português
- Русский
- Suomi
- Svenska
- Türkçe